# Trump sin sigerstale 06.11.2024

[Donald Trump declares victory in 2024 presidential election](https://www.youtube.com/watch?v=n0K6G-1A0QM)



Innleiing:

«Tusen takk, alle saman. Dette er fantastisk. Desse er våre vener, vi har tusenvis av vener i denne utrulege rørsla. Dette er ei rørsle som ingen nokon gong har sett maken til. Og ærleg talt, dette er, trur eg, den største politiske rørsla gjennom tidene. Det har aldri vore noko liknande i dette landet.

Og no kjem ho til å nå eit nytt nivå av betydning, for vi skal hjelpe landet vårt å lækje. Vi har eit land som treng hjelp, og det treng sårt hjelp. Vi skal fikse grensene våre, vi skal fikse alt ved landet vårt, og vi skapte historie av ein grunn i kveld, og det er grunnen. Vi overkom hindringar som ingen trudde var mogleg. No er det klart at vi har oppnådd noko heilt utruleg politisk. Sjå, kva som skjedde, det er heilt sprøtt, men ein politisk siger som landet vårt aldri har sett før. Ingenting liknande.

Eg vil takke det amerikanske folket for den ekstraordinære æra det er å bli vald som dykkar 47. president – og dykkar 45. president. Og til kvar einaste borgar: Eg vil kjempe for dykk, for dykkar familiar og dykkar framtid. Kvar einaste dag skal eg kjempe for dykk, med kvart eit pust i kroppen. Eg skal ikkje kvile før vi har levert eit sterkt, trygt og framgangsrikt Amerika som våre born fortener, og som de fortener. Dette skal verkeleg bli den gylne tidsalderen for Amerika. Det er det vi må få til.

Dette er ein storslått siger for det amerikanske folket som vil gje oss moglegheita til å gjere Amerika stort igjen.»

Avslutning (frå ca. 20.00 og utover i videoen over):

«Vi skal gjere ein snuoperasjon. Vi skal få det til å snu raskt. Vi skal få det til å snu på så mange måtar, men vi skal gjere det på alle måtar. Dette vil for alltid bli hugsa som den dagen det amerikanske folket tok tilbake kontrollen over landet sitt. Så eg vil berre seie det, på vegner av denne gruppa av fantastiske menneske, for dette er hardtarbeidande menneske, dette er fantastiske menneske og vi kan nemne personar som Robert F. Kennedy Junior. Han skal hjelpe til å gjere landet vårt friskt igjen. (...)

Vi skal nedbetale gjeld. Vi skal senke skattar.

Vi har, vi kan gjere ting som ingen andre kan gjere. Ingen andre vil vere i stand til å gjere det. Kina har ikkje det vi har. Ingen har det vi har, men vi har også dei beste menneska. Kanskje det er det viktigaste. Denne kampanjen, denne kampanjen har vore så historisk på så mange måtar. Vi har bygd den største, den breiaste, den mest samla koalisjonen. Dei har aldri sett noko liknande i heile den amerikanske historia. Dei har aldri sett så mange unge og gamle, menn og kvinner, frå både bygder og byar, og vi hadde alle med oss i kveld. Når du tenker på det, eg meiner, eg såg på det, eg følgde med. Dei hadde gode analyser av folka som stemte på oss. Ingen har nokon gong sett noko sånt.

Det kom frå, dei kom frå alle hald; medlemmar av fagforeiningar, uorganiserte, afroamerikanarar, spansktalande amerikanarar, asiatisk-amerikanarar, arabiske amerikanarar, muslimske amerikanarar. Vi hadde støtte frå alle, og det var vakkert. Det var ei historisk endring, som samla borgarar frå alle bakgrunnar, rundt ein felles kjerne av sunn fornuft. Du veit, vi er partiet for sunn fornuft. Vi vil ha grenser, vi vil ha tryggleik.

Vi vil ha ting som er gode, trygge. Vi vil ha god utdanning. Vi vil ha eit sterkt og kraftig militær og ideelt sett, så treng vi ikkje å bruke det. Du veit, vi hadde ingen krig på fire år, vi hadde ingen krig, sett bort frå at vi blei kvitt Isis, vi beseira Isis på rekordtid, men vi hadde ingen krigar. Dei sa han vil starte ein krig. Eg skal ikkje starte ein krig. Eg skal stoppe krigar.

Men dette er også ein massiv siger for demokrati og for friheit, saman skal vi opne opp Amerika si strålande skjebne og vi skal oppnå ei heilt fantastisk framtid for folket vårt.

I går, då eg stod på min siste stopp på valkampturneen – eg skal aldri halde eit valmøte igjen, kan du tru det? Eg trur vi har arrangert omtrent 900 valmøte, kan du tenkje deg, 900, 901, noko, mange valmøte. Og det var trist. Alle var triste. Mange folk. Eg sa: dette er vårt siste valmøte.

Men no går vi vidare til noko som er mykje viktigare, fordi valmøta vart nytta til å sette oss i denne posisjonen der vi verkeleg kan hjelpe landet vårt. Det er det vi skal gjere. Vi skal gjere landet vårt betre enn det nokon gong har vore.

Og eg sa det, mange folk har sagt til meg, at Gud sparte livet mitt av ein grunn. Og den grunnen var å redde landet vårt og å gjenopprette Amerika til stordom. Og no skal vi oppfylle det oppdraget saman. Vi skal oppfylle det oppdraget.

Oppgåva framom oss vil ikkje vere enkel, men eg vil ta med meg kvar einaste drope av energi, ånd og kamp som eg har i sjela mi, til oppdraget som de har gjeve meg tillit til. Dette er ein flott jobb, det finst ingen jobb som denne. Dette er den viktigaste jobben i heile verda. Slik eg gjorde i min første periode – vi hadde ein flott første periode, ein stor, stor første periode –, vil eg styre etter eit enkelt motto: lovnader gjevne, er lovnader haldne, vi skal halde lovnadene våre. Ingenting vil stoppe meg frå å halde ordet mitt til dykk, folket.

Vi skal gjere Amerika trygt, sterkt, framgangsrikt, kraftig og fritt igjen. Og eg ber kvar borgar over heile landet vårt om å bli med meg i dette ærefulle og rettferdige arbeidet. Det er dette det handlar om. Det er på tide å leggje splittingane frå dei fire siste åra bak oss.

Det er på tide å samle oss, og vi skal prøve, vi skal prøve, vi må prøve, og det kjem til å skje. Suksess vil føre oss saman. Eg har sett det, eg har sett det. Eg såg det i den første perioden då vi blei meir og meir suksessrike, folk byrja å kome saman. Suksess kjem til å føre oss saman, og vi skal starte med å setje Amerika først. Vi må setje landet vårt først, i det minste for ei tid, vi må fikse det, for saman kan vi verkeleg gjere Amerika stort igjen for alle amerikanarar.

Så eg vil berre seie kor ærefullt dette er. Eg vil takke dykk. Eg skal ikkje svikte dykk. Framtida til Amerika vil bli større, betre, modigare, rikare, tryggare og sterkare enn ho nokon gong har vore før. Gud velsigne dykk, og Gud velsigne Amerika. Tusen takk. Takk. Takk.»